Тәрбиелеу - білім беру процесінің циклограммасы
Білім беру ұйымы: Шағын отталық
Топ:  «Балапан» ортаңғы тобы 
Балалардың жасы: 4 жас
Жоспардың құрылу кезеңі : 6-10 наурыз айы, 2022-2023 оқу жылы 
Тәрбиеші: Абакова Г.А
	Күн тәртібінің үлгісі
	Дүйсенбі 
06.03.2023

	Сейсенбі	
07.03.2023 
	Сәрсенбі
08.03.2023

	Бейсенбі   09.03.2023
	Жұма
10.03.2023

	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. (сөйлеуді дамыту, коммуникативтік әрекет)

	Ата-аналармен әңгімелесу,
кеңес беру
	Ата-аналармен "Отбасында баланы еңбекке тәрбиелеу" тақырыбында әңгімелесу, кеңестер беру. (сөйлеуді дамыту, коммуникативтік әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Еңбекке баулу"
Мақсат-міндеттер. Балаларға балалар еңбегін әңгімелеп беру; кезекшілерді өз істеріне дұрыс үйретіп, тостағанды тұтқасынан, нан салуға арналған ыдысты екі қолымен ұстауды т.б.. естеріне салып отыру.(еңбек дағдылары)
	"Еңбекке баулу"
Мақсат-міндеттер. Табиғат бұрышындағы кезекшілікті ұйымдастыру: табиғат мүйісіндегі мекендеушілерді күте білу. (еңбек дағдылары)
	
	"Еңбекке баулу"
Мақсат-міндеттер. Ойыншықтар мен көмекші құралдарды өз бетінше және эстетикалық түрде орналастыру, шкафтарда тәртіпті сақтау, шаңды сүрту іскерліктерін жетілдіру. (еңбек дағдылары)
	"Еңбекке баулу"
Мақсат-міндеттер. Өсімдіктерді суару, жемсалғышты, астауды, көкөністерді жуу; астауға су құю. (еңбек дағдылары)

	
	Сюжетті суреттер қарастыру.
Мақсат-міндеттер. "Көктем" тақырыбында сюжетті суреттер қарастыру.
(сөйлеуді дамыту, көркем әдебиет, қазақ тілі)
	Санамақтар айтқызу.
Дүйсенбіде доп ойнадық қорада,
Сейсенбіде серуен құрдық далада.
Сәрсенбіде сурет салдық сәнді етіп,
Бейсенбіде би биледік әндетіп.
Жұма күні жидек тердік қыратта,
Сенбі күні кино көрдік.
Жексенбіде үйде болып демалдық,
Осылайша өте шықты бір апта.
(сөйлеуді дамыту)
	
	Мүсіндеуден ойын-жаттығу
"Қонжық".
Мақсат-міндеттер. Балалардың жабайы аңдардың қысқы тіршілігі туралы түсініктер аясын кеңейту, қонжықтың дене құрылысы жөніндегі білімдерін пысықтау.
(мүсіндеу, шығармашылық әрекет)
	Қоршаған ортамен танысудан ойын-жаттығу
"Судың қасиеті".
Мақсат-міндеттер. Балалардың жылғаларды бақылай отырып, одан ағатын судың ерекше белгілері мен қасиетін қабылдау барысында танымдық-зерттеушілік дағдылары мен қызығушылықтарын, ойлауы мен тілін дамыту. Судың қасиеттері туралы білімдерін қалыптастыру.
(қоршаған ортамен танысу, әлеумертік әрекет)

	Таңертенгі жаттығу
	Жалпы дамыту жаттығулары (доппен).
1. Бастапқы қалып: аяқ алшақ, дене тік, қол төменде.
1.1. Балалар доптарын жоғары көтеріп, екі қолды қайшылайды.
1.2. Бастапқы қалып. (жаттығу 4-5 рет қайталанады).
2. Бастапқы қалып: аяқ алшақ, дене тік, қол төменде.
2.1. Қолдарын иыққа көтеріп, допты қояды.
2.2. Бастапқы қалып. (жаттығу 4 рет қайталанады).
3. Бастапқы қалып: жерде отырады, аяқ алшақ, доп ұстаған қолдары екі жанында.
3.1. Аяқтарын жинап, доп ұстаған қолдарымен құшақтайды.
3.2. Бастапқы қалып. (жаттығу 3 рет қайталанады).
(дене шынықтыру)

	Ұйымдастырылған іс-әрекетке
дайындық
	Шаттық шеңбері
Мақсат-міндеттер. Балаларға эмоционалды жағымды көңіл-күй мен ұйымдастырылған іс-әрекетінемотивациялық дайындықты қалыптастыру, балаларға бір-бірімен сәлемдесуге мүмкіндік беру, ұжымда достыққа тәрбиелеу.
Армысыз, қайрымды Аспан ата!
Армысыз, мейрімді Жер - Ана!
Армысыз, шұғылалы Алтын - Күн!
Қуан, шаттан, алақай!
(сөйлеуді дамыту)

	Білім беру ұйымының кестесі бойынша ұйымдастырылған
іс-әрекет
	Дене шынықтыру
"Таза бұлақ".
Мақсат-міндеттер. Балалардың сап түзеп бірінің артынан бірі шеңбер бойымен арақашықтық сақтап, бағытты өзгертіп жүгіру қабілетін жетілдіру; 4-6 м қашықтыққа тура бағытта еңбектеуге үйрету.
	Дене шынықтыру
"Көктемгі жылғалар".
Мақсат-міндеттер. Балаларды доғаның астымен өрмелеуге; тепе-теңдікті сақтай отырып тура жолмен жүруге үйрету; балаларды жануарлардың қимылдарына еліктеп, қимыл ойындарын ойнауға қызығушылықтарын ояту.
	
	Дене шынықтыру
"Таза бұлақтай таза болайық!"
Мақсат-міндеттер. Балаларды гимнастикалық қабырға бойымен жоғары өрмелеуге; тақтай бойымен тепе-теңдікті сақтауға үйрету; 4-6 м қашықтыққа тура бағытта еңбектеу дағдыларын пысықтау.
	

	Серуенге дайындық
	Өзіне-өзі қызмет көрсетуге деген ұмтылысын қолдау: белгілі реттілікпен киінуге және шешінуге, тісті тазалауға, ұқыптылыққа, киіміндегі олқылықтарды байқауға, оларды ересектің көмегімен немесе өз бетінше реттеуге, ас ішу құралдарын орнымен қолдануға баулу. (мәдени-гигиеналық дағдылар)

	Серуен
	Көктем келді. (қоршаған ортамен танысу, сөйлеуді дамыту)
Мақсат-міндеттер: көктем туралы ойларын бекіту, табиғаттағы өзгерістерге назар аудару.
Ересек адамдармен бірге орындалатын қарапайым еңбек тапсырмалары (құстарға жем беру). (еңбек дағдылары)
Мақсат-міндеттер: табиғат объектілеріне көмектесуге деген ұмтылысты тәрбиелеу.
Қимыл-қозғалыс ойындары: "Ағын арқылы", "Таяқша". (дене шынықтыру)
Мақсат-міндеттер: педагогтің нұсқауы бойынша тез әрекет етуге, достық қарым-қатынасқа тәрбиелеу, балаларды ойын жағдайына сәйкес қимылдауға; жылдамдық пен ептілікті дамыту.
Өзіндік еркін ойын әрекеттері: "Жылан". (дене шынықтыру)
Мақсат-міндеттер: заттарды құлатпай, олардың арасында «жылан» сияқты жүруді жалғастыру; зейін мен бақылауды дамыту.
	Табиғат өзгерістерін бақылау. (қоршаған ортамен танысу, сөйлеуді дамыту)
Мақсат-міндеттер: балалардың жыл мезгілі туралы білімдерін бекіту, бақылау дағдыларын дамыту.
Ересек адамдармен орындалатын қарапайым еңбек тапсырмалары (қарды белгілі бір жерде жинау) (еңбек дағдылары)
Мақсат-міндеттер: еңбекке баулу.
Қимыл-қозғалыс ойындары: "Ең епті!", "Ең жылдам!" (дене шынықтыру)
Мақсат-міндеттер: ептілікті, жүгіру жылдамдығын дамыту; топтың орындау дағдыларын дамыту.
Өзіндік еркін ойын әрекеттері: "Басқаға бер". (дене шынықтыру)
Мақсат-міндеттер: допты лақтыру және қағып алу - ептілікті дамыту, күш тастау, салауатты өмір салтын қалыптастыру.
	
	Пошташының жұмысын бақылау. (қоршаған ортамен таныстыру, сөйлеуді дамыту)
Мақсат-міндеттер: пошташының жұмысын бақылауды жалғастыру; сөздік қорын байыту; еңбек адамдарына деген құрмет сезімін тәрбиелеу.
Ересек адамдармен орындалатын қарапайым еңбек тапсырмалары (учаскедегі қоқыстарды жинау.) (еңбек дағдылары)
Мақсат-міндеттер: қызығушылықтарын бағындырып, бірлесіп жұмыс жасау қабілетін дамыту, жауапкершілік сезіміне тәрбиелеу.
Қимыл-қозғалыс ойындары: "Күн қояндары", "Қаздар". (дене шынықтыру)
Мақсат-міндеттер: қимылдарды үйлестіруді дамыту; жалпыға ортақ іс-әрекеттерді жасай білуге ​​жаттықтыру.
Өзіндік еркін ойын әрекеттері, қозғалыстарды дамыту.
	Көгершіндерді бақылау. (қоршаған ортамен таныстыру, сөйлеуді дамыту)
Мақсат-міндеттер: құстардың пайда болуы, олардың әдеттері мен тіршілік ету ортасы туралы білімдерін кеңейту; құстардың тіршілігі туралы нақты түсініктерді қалыптастыру.
Ересек адамдармен орындалатын қарапайым еңбек тапсырмалары (ауланы қар мен қоқыс қалдықтарынан ұжыммен бірге тазарту.) (еңбек дағдылары)
Мақсат-міндеттер: тазалық пен тәртіпке дағдыландыру.
Қимыл-қозғалыс ойындары: "Көгершінді қуып жет", "Жапалақ". (дене шынықтыру)
Мақсат-міндеттер: ептілікті, жылдамдықты жақсарту (артқа қарамай, белгі бойынша жүгіру); жылдамдықты үдету кезінде белгі бойынша қозғалуды, жиі қадамдар жасауды, қолдың жігерлі қимылдарын үйрету.
Өзіндік еркін ойын әрекеттері, қозғалыстарды дамыту. (дене шынықтыру)
Мақсат-міндеттер: оңға, солға, айналаға бұрылыстармен секіру жаттығуларын жасау.

	Серуеннен оралу
	Өз шкафын белгі бойынша тауып алуды, өз киімін өзі шешуді, өз қажеттері жайында айтуға машықтандыру. (мәдени-гигиеналық дағдылар, дербес әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	Сурет салудан ойын-жаттығу
"Тамшылар".
Мақсат-міндеттер. Балаларды көлденең сызықтың "шатырдың" бойымен солдан оңға қарай, кезекпен, үстіден төмен қарай көкшіл тамшылар тізбектерін салуда жаттықтыру; шатырдан ағып жатқан тамшылар бейнесін салуға үйрету.
(сурет салу, шығармашылық)

«Мысық пен тышқан» қимылды ойын 
Мақсат-міндеттер.
Мысық пен тышқаннын бейнесін салуға баулу, олардың қимылдарын көрсете алуға дағдылау.
(музыка, шығармашылық әрекет)



	Қоршаған ортамен танысудан ойын-жаттығу
"Судың қасиеті".
Мақсат-міндеттер. Балалардың жылғаларды бақылай отырып, одан ағатын судың ерекше белгілері мен қасиетін қабылдау барысында танымдық-зерттеушілік дағдылары мен қызығушылықтарын, ойлауы мен тілін дамыту. Судың қасиеттері туралы білімдерін қалыптастыру.
(қоршаған ортамен танысу, әлеуметтік әрекет)
	
	Сөйлеуді дамытудан ойын-жаттығу
"Көктем келді суретімен танысу".
Мақсат-міндеттер. Балаларды "Көктем келді" суретімен таныстыру, сурет мазмұнын баяндау тәртібіне үйрету, көктем туралы білімдерін пысықтау.
(сөйлеуді дамыту, коммуникативтік әрекет)

Математика негіздерінен ойын-жаттығу
"Көктем тамшылары".
Мақсат-міндеттер. Балаларды бірыңғай ырғақтағы дыбыстардың санын заттардың санына сәйкестендіруге үйрету; дыбыстардың саны қанша болса, сонша затты қатарға салу (қою), сәйкестендіру нәтижесін атап айту амалдарын игерту; қолдың ұсақ моторикасын, түйсікпен, құлақпен және көзбен қабылдау, есте сақтау, ойлау қабілеттерін, жағымды эмоцияларды дамыту.
(математика негіздері, танымдық әрекет)
	Көркем әдебиеттен ойын-жаттығу
"Ақшақар".
Мақсат-міндеттер. Балаларды "Ақшақар" ертегісінің мазмұнымен таныстыра отырып, мәтін бойынша кейіпкерлер сөзін зейін қойып, мұқият тыңдауға үйрету; ертегі кейіпкерлерінің мінездері мен ерекшеліктерін бақылай білуге дағдыландыру.
(көркем әдебиет, коммуникативтік әрекет)

«Таңғажайып заттар»
Мақсат-міндеттер:
Балаларды әсемдікке, шығармашылыққа баулу.
Түрлі түсті түстерді ажырата білуге баулу.
(жапсыру,шығармашылық әрекет)


	 Балалармен жеке жұмыс 
	Саусақ жаттығулары
Бас бармақ бастық екен,
Сұқ саусақ сақтық екен,
Ортан қол ойшыл екен,
Аты жоқ саусақ тойшыл екен,
Ал шынашақ еңбекшіл қойшы екен.
Бастық басқар, сақтық сақтар,
Ойшыл ойла, тойшыл тойла.
Саусақтарды бүгеміз,
Саусақтарды бүреміз.
Бүгіп , бүріп саусақты,
Сергіп қалдық, міне, біз.
(сөйлеуді дамыту, дене шынықтыру)
Нуржаз
	"Көктем" тақпағын айтқызу.
Мақсат-міндеттер. Бала тілін дамыту.
"Көктем" (Көмек Ыбыраев)
Бұлбұл сайрап шат үнді,
Ну тоғайға шақырды.
Таудан аққан өзен де
Бар даусымен "ақырды".

Жайраңдасып жас-кәрі,
Құстар келе бастады.
Қыс киген ақ шапанды,
Көктем жыртып тастады.
(сөйлеуді дамыту, қазақ тілі)
Аслан
	
	Зейінді дамытуға арналған жаттығу. "Бәрін байқау" (елеу, көру).
Мақсат-міндеттер. Бір қатарға 5-7 (ең көбі - 10) зат немесе сурет орналастырып, оларды жауып қойыңыз. Заттарды 10 секунд ашып тұрып, қайта жабыңыз да, балаларға есінде қалған барлық заттарды атауын ұсыныңыз. Заттарды қайтадан 8-10 секунд ашып тұрып, балалардан заттардың қандай ретпен орналасқанын сұраңыз. Кез-келген екі заттың орындарын ауыстырып, барлық заттарды қайтадан 10 секунд көрсетіңіз. Балалардан қандай заттарды орны ауысқанын сұраңыз. Заттарға қарамай, әр заттың түсін айтып беруді сұраңыз. (сөйлеуді дамыту)
Балалармен жұмыс
	"Қызғалдақ" өлеңін жаттау
Қырқалардың төрінен
Қаулап көзге ұрады.
Қызғалдақтар өңірді
Қып-қызыл ғып тұрады.
(сөйлеуді дамыту және көркем әдебиет)
Ақниет

